## Referat

## INFHYG, DSKM

Tidspunkt: 11. oktober 2022 kl.10.30 -12.00 (4. møde)

Sted: virtuel tilgængeligt

**Punkter til dagsordenen**

Der blev flyttet lidt rundt og tilføjet nogle enkelte punkter til dagsordenen og endte med nedenstående.

1. Godkendelse af referat fra sidste møde (d.9 juni 2022) (SK. Hansen)
2. Status på arbejdsgrupper med udpegede fra INFHYG
	1. Genbehandling af engangsudstyr (H. Calum)
	2. Influenza – revision af den kliniske vejledning (M. Kjærsgaard)
3. HAIBA-data og UVI (N. Ank)
4. Overordnet gennemgang af arbejdskatalog og efterfølgende drøftelse/kommentering af indhold (Vedhæftet som bilag) (SK. Hansen)
5. Prioriteringsrække af arbejdsopgaverne (SK. Hansen)
6. Videre arbejde med nærmere beskrivelse af de enkelte arbejdsopgaver – hvordan (S. K. Hansen)
7. Eventuelt
	1. Ventilation på OP (N. Ank)
	2. Titler på Inf.hyg læger ude i KMA´erne (S. Ellermann)
8. Fastsættelse af næste mødedato

***Ad. 1 – Godkendelse af referat***

Referatet fra sidste møde blev godkendt.

Formanden for gruppen informerede om at det blev et meget kort møde med få deltagere grundet problemer med mødelink.

Dette bunder blandt andet i indkaldelse til møderne via DSKM sekretæren

Formanden for gruppen har derfor taget kontakt til DSKMs sekretær mhp. indbydelse til INFHYG møderne.

En indbydelse via DSKM sekretæren vil forstyrre mange medlemmer, der ikke er interesseret i arbejdet, og det blev derfor foreslået at Sanne udsender en indbydelse til et fast panel af deltagere, som kan videredistribuere indbydelsen efter behov. Der ud over vil DSKM sekretæren sørge for ind i mellem at annoncere at der mulighed for deltagelse ved henvendelse til formanden (aktuelt Sanne K. Hansen)

Formanden for gruppen har efter forespørgsel til de enkelte KMA´er og SSI fået en mail-liste på små 30 personer, som fremadrettet vil få en indbydelse.

***Ad. 2 - Status på arbejdsgrupper med udpegede fra INFHYG***

1. *Genbehandling af engangsudstyr (H. Calum)*

Henrik orienterede om at der er kommet en ny EU-forordning (artikel 17) omhandlende genbehandling af engangs-medicinsk udstyr.

Det betyder at med mindre det indskrives i national lovgivning/MDR direktivet vil det ikke længere være lovligt at genbehandle engangsudstyr.

Aktuelt tillader 10 lande at genbruge engangsudstyr, her i blandt Tyskland, Storbritannien og Sverige.

Det er lagt op til at den der genanvender engangsudstyret overtager producentansvaret.

Der er i gruppen diskuteret sporbarhed af udstyret.

SSI/CEI har set på området og angiver at der under visse forhold kan ske en genanvendelse.

Hvis det besluttes at genbehandling af engangsudstyr kan finde sted, skal genbehandling samt antallet af genbehandlinger af det enkelte produkt godkendes af Lægemiddelstyrelsen.

Den videre plan er involvering af Sundhedsdirektørerne i Regionerne.

1. *Influenza – revision af den kliniske vejledning (M. Kjærsgaard)*

Mona informerede om at dagen i forvejen havde været det første møde i arbejdsgruppen.

Der var i gruppen enighed om at der skulle lægges vægt på den generelle hygiejne i vejledningen, at man skal blive hjemme hvis man er syg, der skal holdes afstand, samt at maskebrug kan komme på tale under øget influenzaaktivitet.

***Ad. 3 - HAIBA-data og UVI (N. Ank)***

Det oplyses at HAIBA v. Sophie Gubbels har meldt ud at der nu er givet lovhjemmel til at afgive data på CPR numre. IHE/KMA´erne vil høre nærmere så snart de har mere information.

Nina informerede om hvordan de for bakteriæmier lavede udtræk til SPC.

Det blev diskuteret hvordan man skulle benchmarke sig op mod resten af landets afdelinger og det blev diskuteret hvorvidt CEI kunne komme med en angivelse af et måltal til brug herfor – fx et måltal for antallet af UVI.

*Visning af HAIBA-data:*

Ved diskussion blev det klart at der er flere forskellige metoder, der anvendes i landet til visning af HAIBA-data, og det blev besluttet, at der skal laves et møde udelukkende omhandlende HAIBA-data, visning heraf og et muligt måltal.

Sanne forsøger at sætte mødet op, inden årets udgang med fremlæggelse fra AAUH, Slagelse, RH (Jacob Anhøj), SSI/CEI (E.TJ) samt HAIBA (S. Gubbels)

***Ad. 4-5-6 – Arbejdsopgaver for INFHYG***

Sanne gennemgik arbejdskataloget og informerede om at der kun er kommet en positiv tilbagemelding vedr. arbejdet med den faglige udvikling og vidensdeling.

Det blev besluttet at starte hermed og så hen ad vejen se om der er andre områder der kan inddrages.

Mona og Nina har meldt sig som gruppeformænd, og er så småt begyndt på området.

Mona gennemgik det de to havde arbejde med. Hans Jørn Kolmos meldte sig til at deltage i det videre arbejde.

Sanne informerede om at hun vil kontakte DSKM bestyrelsen mhp hvad der må lægges af film, artikler mm. på DSKM´s hjemmeside.

***Ad. 7 - Eventuelt***

*a. Ventilation på OP (N. Ank)*

Nina er af deres tekniske afdeling blevet spurgt til muligheder for at sænke ventilationen i nat og weekendtid på operationsstuer.

Elsebeth T. Jensen oplyser, at hun aktuelt deltager i et arbejde med FSTH, som netop handler om mulighederne herfor. Elsebeth vil tage spørgsmålene med i dette fora, og fremægge arbejdet i FSTH på næste møde i INFHYG.

Sanne informere om at de på OUH – Svendborg sygehus reducerer ventilationen i ambulatorier og på operationsstuer i weekenderne. Sanne sender OUH-vejledningerne til Nina og Elsebeth.

*b. Titler på Inf.hyg læger ude i KMA´erne (S. Ellermann)*

Svend Ellermann oplyser at de på Skejby kun kan få lov til at oprette et stilling med betegnelsen ”Ledende overlæge” (fx i infektionshygiejne), hvis der er ledelsesansvar for overlæger. Svend spørger derfor til regler og titler i resten af landets KMA/IHE.

Flere af de deltagende oplyser, at de må anvende titlen Ledende overlæge, hvis der er ledelsesansvar over for en vilkårlig gruppe medarbejdere – som fx hygiejnesygeplejersker.

***Ad. 8 – Næste møde***

Der indkaldes til næste møde i januar 2023 (SK Hansen)

Der planlægges med en mødedag på -2-3 timer til emnet HAIBA i november/december 2022 – SK Hansen sørger for en koordinering af